اولان‌باتور

اوْلان‌باتور یا اوْلان‌باتار (موغولجا: Улаанбаатар) موغولیستانین باشکندی و ان بؤیوک شهریدیر. بیر فدرال بلدیه اولاراق، شهر هر هانسی بیر آیماگ (اوستان) عوضوو دئییل و ۲۰۱۴-جو ایلده اهالیسی ۱٬۳ میلیون اوزرینده ایدی. شومال مرکزی موغولیستاندا یئر‌لشن شهر توول چایی اوزرینده، بیر وادیده و ۱٬۳۱۰ متر (۴٬۳۰۰ فوت) بیر یوکسکلیکده یئرلشیر. اؤلکه‌نین مدنی صنایع و مالیه اورکی و موغولیستان یول شبکه‌سینین مرکزی اولاراق، روسیه ترنس-سیبرین دمیریولو و همده چین دمیریولو سیستمیله باغلیدیر. اوْلان‌باتور داشینار (کؤچری) بیر بودایی مرکزی کیمی ۱۶۳۹-جی ایلده یارادیلمیشدیر. ۱۷۷۸-جی ایلده، اونون ایندیکی یئری، توول و ائلبه چایلارینین قووشاغیندا داییمی مسکونلاشمیشدیر. بوندان اول، شهرین یئری ایگیرمی سککیز دفعه دییشدی. ۲۰-جی عصرده، اوْلان‌باتور بؤیوک ایستحصال مرکزیینه چئوریلیبدیر. قایناقلار اینگیلیسجه ویکی‌پدیاسی‌نین ایشلدنلری طرفیندن یارانمیش«Ulaanbaatar»، مقاله‌سیندن گؤتورولوبدور. (۲۰ ژانویه ۲۰۱۶ تاریخینده یوْخلانیلیبدیر).